West Air Sweden

West Air Sweden  on ruotsalainen Göteborgissa kotipaikkaansa pitävä rahtilentoyhtiö. Se operoi säännöllistä rahtiliikennettä FedExille, DHL:lle, TNT:lle ja UPS:lle. Lisäksi yhtiö lentää postilentoja Ruotsin postille kuutena yönä viikossa. Yhtiön kotikenttinä toimivat Lidköpingin lentoasema ja Malmö-Sturupin lentoasema.

Historia
Yhtiö perustettiin vuonna 1955 LBF-Eda Varken -nimisenä operoimaan taksilentoja. Nimi vaihtui Abal Airiksi vuonna 1982 ja West Air Swedeniksi 1992. Rahtilentoyhtiöksi se muuttui toukokuussa 1997 lakkautettuaan säännöllisen matkustajaliikenteen Säven ja Sundsvallin välillä.

7. tammikuuta 2016 yhtiön Oslosta Tromssaan matkalla ollut CRJ200-lentokone syöksyi maahan Ruotsissa.

Laivasto

West Air Swedenin laivasto joulukuussa 2015:

 1 ATR 72-200
 2 Boeing 767-200BDSF
 26 BAe ATP-F (7 tulossa käyttöön)
 3 Bombardier CRJ200PF

Lähteet

Aiheesta muualla
West Air Sweden
West Air Swedenin laivasto

Rahtilentoyhtiöt
Ruotsalaiset lentoyhtiöt